Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 8738

1. A képességfejlesztésre orientált pedagógiai rendszerben paradigmatikus kategóriák a tanulói tevékenység és ennek kétféle eredménye: a) az objektív, a tanuló által realizált teljesítmények, b) a tanulók szubjektumában kialakuló, személyes, egyéni képességek és kompetenciák. A képességfejlesztés hosszú, szervezett, részletesen kidolgozott, feladatokból összeálló program szerint haladó, időben is tagolt tevékenység-folyamat, melynek céljait a Képességfejlesztő és Értékőrző Kerettanterv (KÉK) műveltségterületenkénti, illetve tantárgyankénti teljesítmény-követelményekben leírva konkretizálja.

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes